27 februarie 2024 


5] e 
PATRIOȚII % GLOSALASTII 


Analize, anchete, comentarii 


Marionetele din fereastră, 
Rutte, lohannis și 
candidatura la șefia NATO 


(3) Adrian Onciu 23 februarie 2024 


Ideea că lohannis, după 10 ani de vacanţă, își dorește un post de zeci de mii de 
euro lunar la Bruxelles, vine să confirme caracterul mizer al celui mai puternic 
politician din România. Care, apropo, încă își păstrează catedra de fizică de la 
Sibiu, în perspectiva unor meditații după ieșirea la pensie. 


Trecem peste hilarul inițiativei lui lohannis. Omologii săi din UE probabil că râd 
ținându-se cu mâna de burtă. Președintele României și-a pregătit terenul pentru 
canditatura la șefia NATO încă de când sugera că este inacceptabil ca ţările est- 
europene să nu aibă reprezentanţi la vârful puterii de la Bruxelles. În fond, 
românii, bulgarii, polonezii și ceilalți papagali din zonă au executat fără să 
crâcnească toate ordinele Casei Albe legate de războiul din Ucraina, au încasat 
lovitură după lovitură în urma exporturilor de cereale și, la o adică, vor fi primii 
trimiși pe front, dacă oamenii lui Zelensky se rarefiază până la dispariţie. 


Cu alte cuvinte, vrem și noi un os de ros, domnule Joe Biden. Noi, marionetele 
triste din estul Europei. Păi dacă unul ca Mircea Geoană a reușit, cu vocea și 
talentul său unic, să spargă gheaţa și să ocupe fotoliul nr. 2 la NATO, de ce n-ar 
îndrăzni și lohannis? Care pe lângă tenis, se pricepe binișor și la golf, schi sau 
înot. 


Decalarea alegerilor prezidenţiale se explică doar prin dorinţa lui lohannis de a 
prinde un loc călduţ la Bruxelles, pe persoană fizică. Nu contează instituţia. Dacă 
va fi NATO, foarte bine (poate face rocada cu Geoană, care visează la Cotroceni, 
nu-i așa?!). Dacă va fi altceva, să fie primit, cât timp leafa în euro va avea minim 
patru zerouri, plus beneficii. 


Şansele ca lohannis să-l învingă la vot pe Mark Rutte (susţinut de SUA, Marea 
Britanie, Germania și Franţa) sunt la fel de mari ca șansele doamnei Carmen de a 
prinde postul de bucătăreasă la cantina NATO. 


Pe de altă parte, merită să subliniem în context că spre deosebire de autocrații și 
dictaturi, democrațiile preferă marionete pentru "treburile murdare”. Adevărații 
deținători ai puterii sunt necunoscuţi marelui public și, tocmai de aceea, protejați 
atât față de Justiţie, cât și față de judecata simplilor cetăţeni. Atât Rutte, cât și 
lohannis, sunt complet inadecvaţi pentru rolul de secretar general al unei alianţe 
militare transatlantice de mărimea și importanţa NATO. Cei doi se pricep la 
războaie și la strategii de luptă tot atât de mult ca Radu Tudor, de la A3-CNN. 
Unul dintre ei va ocupa respectivul fotoliu doar pentru a intra în rolul de director 
de PR a adevăraților șefi - generalii de la Pentagon. Un simplu paratrăsnet 
vorbitor. 


Rutte și lohannis sunt niște actori mărunți, fără caracter, la fel ca mai toate 
marionetele care apar în prim-plan pe post de "factori de decizie”. O minciună 
grosieră pentru publicul dornic de pâine și circ. De altfel, olandezul Rutte (un 
burlac de 57 de ani despre care se spune că detestă familia tradițională) visa să 
devină pianist în tinereţe. Apoi a activat în mediul corporatist (la firma Unilever) 
înainte de a se implica puternic în politică. Nicio treabă cu armata, războaiele, 
tancurile și tot ce implică strategia de conducere a unei organizaţii militare de 
complexitatea NATO. lohannis, la fel, s-a remarcat prin averea făcută din 
meditații și micile ciubucuri în calitate de translator pentru canadienii dornici să 
adopte copii - înainte de a da lovitura în politica dâmboviţeană. 


Faptul că cetăţenii nu-i pot trage la răspundere pe adevărații responsabili pentru 
necazurile din pandemie și din vremuri de război reprezintă una dintre cele mai 
mari slăbiciuni ale democrației - atât cât a mai rămas din ea. 


ZIUA 5 / Campania de strângere de fonduri “10 zile de donații pentru 100 de 
zile de Opoziţie” continuă. După primele patru zile s-au strâns 1.313 euro 
dintr-un total de 3.000. Amănunte, aici. Vă mulțumesc! 

O să mă înjure mulți pentru ce-o să spun acum, dar aveţi vă rog puțintică 
răbdare să citiți argumentele: eu M-AŞ BUCURA foarte tare să-i iasă lui Klaus- 
micky-maus treaba asta cu NATO, din două motive: 

1. Dacă va face și la NATO ceea ce-a făcut în România, auto-distrugerea NATO 
este asigurată de la nivel de secretar general. Și uite-așa scăpăm de NATO - 
huliganul mondial păpușat de mafia globalistă. 

2. Dacă prin mișcarea asta îl trimitem pe kriminalul ăla de rutte acasă, eu sunt ȘI 
mai fericit. Olandezul ăla este tot ceea ce poate fi mai jegos în lumea globalistă, 
un psihopat din categoria schwab, soroș, gates, trudeau, nuland, macron, leyen, 
draghi, etc. 

Nu dori moartea dușmanului tău, fă în așa fel să și-o dorească singur. 

